**desPrinderea de mamă**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

duşmancele mele

flori fără de chipuri

florile mele aburind lumina

ca nişte firide plesnite

peste buzele atârnate

încă nu m-au născut încă

nu m-ai trezit doamne

în trupuri de oase cineva

mult

aplecat peste marginea sinistră

a coastelor mele închipuite

îmi cântă

cântec suav/ îngânare de noapte

îmi spune mama că au tăiat

iară şi iară viţelul cel gras

şi mama şterge de marginile cerului

mâinile ei însângerate

îmi leagănă venirea în

florile mele scormonindu-şi

de prin pământ toate rănile

creştere zadarnică a spuselor mele

astupându-mi culorile-chipuri de nuferi-

cu frunzele pătate cum le-aş mai putea auzi

cum le-aş mai putea simţi

frăgezimea sufletelor zbuciumate